TULD JERUUSALEMMAST
Shalom vennad ja õed!
Tore näha teid! Tore on teiega koos olla.
Mul on hea meel ka teie üle, kes vaatate seda saadet.
Räägin täna usust,
ja sellest, mis võib meie usku takistada.
On tähtis mõista kaht asja:
Usume Jumalasse ja usume Jumalat.
See kõik toimub Tema Poja, Jeesuse läbi.
Ta ütles: "Mina olen tee ja tõde ja elu;
keegi ei pääse Isa juurde muidu kui minu kaudu."
Usume nii Jumalasse kui Jumalat.
Vahel on meie usuga siiski midagi viltu.
Usk tuleb Jumalalt.
Usk tuleb kuulmisest, ja kuulmine Jumala Sõnast.
Ta annab meile usu, et võtaksime vastu pääste.
Kui võtame vastu Issanda Jeesuse,
saame usu selle suhtes, mis juhtus Kolgatal 2000 aasta eest.
Usk tuleb kuulmisest ja kuulmine Jumala Sõnast.
Paljud Iisraelis on saanud Pühalt Vaimult usu,
lugedes Jesaja 53. peatükki või kuuldes evangeeliumi sellest,
et Jeesus on Messias, Lunastaja ja ohver meie pattude eest.
Nii tuleb usk Jumalasse ja Tema tegudesse.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Lisaks usume Jumalat ehk seda, mida Ta on öelnud.
Usume, et Ta täidab oma lubadused,
näiteks et Jeesuse vermete läbi on meile tervis tulnud.
Vahel on meie usk takistatud ja me ei tea, miks.
Mis takistab meie usku? Siin kehtib sama põhimõte
ehk usk tuleb kuuldust ja kuuldu Jumala Sõna kaudu.
Kui kuuleme Jumala tõotusi,
võtame need usus vastu.
Kõige tähtsam on mõista,
et "usk on kindel usaldus selle vastu, mida oodatakse,
ja veendumus selles, mida ei nähta."
Heebrealaste 11:1.
"Aga usk on kindel usaldus selle vastu, mida oodatakse,
ja veendumus selles, mida ei nähta."
Usk on usaldus südame lootuse ja unelma suhtes.
Usus elad selles reaalsuses,
et saad, mida vajad.
Peame elama selle järgi,
mida loodame.
Usk tegutseb koos lootusega.
Mis on su nägemus ja unelm? Mida näed tulevikus?
Mida sa näed?
Ehk näed Jumala headust,
ja et tulevik on täis Jumala ligiolu ja tõotusi,
mis on teostunud ja teostuvad üha uuesti.
Kui näed seda, on sul kindel usaldus selle vastu, mida loodetakse,
ja veendumus selles, mida ei nähta.
Sa ehk ei näe seda füüsiliste silmadega.
Sa ehk ei koge seda veel konkreetselt.
See pole ehk füüsiliselt teostunud.
Ometi tead,
et vaimne reaalsus on tugevam ja tõelisem,
kui füüsiline maailm.
Hb 11:2: "Selle kohta on ju vanad saanud tunnistuse.
Usu kaudu me tunneme,
et maailmad on valmistatud Jumala sõna läbi,
nii et mitte sellest, mida võib näha, ei ole tekkinud see, mida nähakse."
Siin öeldakse,
et usk on veendumus selles, mida ei nähta,
ja et see, mida nähakse, pole sündinud nähtavast.
Kui tahad, et see, mida vajad, teostuks,
pead sa uskuma.
Usk peab siiski olema Jumala Sõna kohane,
sest usk tuleb kuulmisest ja kuulmine Jumala Sõna kaudu.
Kui usud fantaasiaid ja illusioone,
millel pole Jumala Sõnaga mingit pistmist,
siis ära väida, et see on usk.
Paljud usuvad illusioone ja kaebavad, et need ei teostu.
Jumal ei anna illusioone ega fantaasiaid.
Jumal annab usu Tema Sõnasse.
On tähtis uskuda Jumala Sõna,
mitte seda mida ise arvame, et vajame,
või mida meie ego või patune liha himustab.
Ärge uskuge seda, mida vana inimene taotleb.
Jumal annab seda, mida vajame, vastavalt oma Sõnale.
Jumala Sõna on Jumala tahe.
Paljud Jeesusesse uskujad imestavad,
miks nad ei saa seda, mida usuvad.
See võib johtuda sellest,
et see, mida nad usuvad, pole Jumala tahe.
Võib-olla see polegi Jumalast
ega tollest uuest inimesest, kes on sündinud Messiast.
Ehk on see patune liha, mis on täis himusid.
See on illusioon, mis tundub magusana,
kuid osutub siiski mõruks.
Kontrollige, kas usute seda, mida Jumal ütleb Sõnas,
Tooras, Prohvetites, Kirjades ja Uues Testamendis.
Sõnas öeldakse näiteks, et Jumal on meie Isa,
ja Ta tahab, et oleksime terved.
Vennad-õed, kui te usute,
et Jumal on hea Isa,
teate, et teie tervis on tähtis mitte üksnes teile, vaid ka Temale.
Tahame ju meiegi, et meie lapsed terved oleksid.
Kui palju enam tahab seda Jumal!
Kui oled haige või tunned end halvasti,
usu tõotust, et Jeesuse vermete läbi on sulle tervis tulnud.
Sulle saab vastavalt sinu usule.
Kui sa veel ei tunne, et terve oled, pea meeles neid sõnu:
"Usk on kindel usaldus selle vastu, mida oodatakse,
ja veendumus selles, mida ei nähta."
"Mitte sellest, mida võib näha, ei ole tekkinud see, mida nähakse."
Usu sellesse! Ära kaota oma usaldust!
Kui sul valus on, ära mõtle: "Oh häda, Jumal ei kuulnud mind."
Palvetasid just: "Aitäh, Isa, et Jeesuse vermete läbi olen terve!"
Kas tühistad nüüd oma palve ja usu?
See on vale.
Veel üks asi.
Mis võib takistada meie tõelist usku?
Heebrealaste 11:4 -
"Usu läbi tõi Aabel Jumalale parema ohvri kui Kain,
ja usu kaudu ta sai tunnistuse, et tema oli õige,
kui Jumal andis tunnistuse tema andide kohta,
ja usu kaudu ta räägib veel pärast surmagi."
Usu kaudu räägib Aabel veel pärast surmagi!
Loeme nende vendade kohta 1. Moosese raamatust.
1. Moosese 4:1.
Miks Aabel ikka veel räägib, aga Kain mitte?
Kain polnud õige, kuna Ta ei uskunud Jumala Sõna.
Ta kukkus oma usus läbi.
1. Moosese 4:1: "Ja Aadam sai ühte oma naise Eevaga,
kes jäi lapseootele ja tõi Kaini ilmale ning ütles:
'Ma olen Issanda abiga mehe ilmale toonud.'
Ja tema sünnitas taas: ta venna Aabeli.
Ja Aabel oli lambakarjane, Kain aga oli põllumees.
Ja mõne aja pärast juhtus,
et Kain tõi Issandale roaohvri maaviljast,
ja ka Aabel tõi oma lammaste esimesest soost ning nende rasvast,
ja Issand vaatas Aabeli ja tema roaohvri peale,
aga Kaini ja tema roaohvri peale ta ei vaadanud.
Siis Kain vihastus väga ja lõi pilgu maha."
Aabel tõi ohvrianni oma karja esmasündinuist.
Ta andis oma parimast, sest mõistis, et Jumal õnnistas teda.
Aga Kain? "Kain tõi Issandale roaohvri maaviljast."
Siin ei öelda: "Maa esmaviljast,"
vaid lihtsalt, et tõi ohvri maaviljast.
Nee polnud esmaviljad.
Tema usk ei töötanud. Miks?
Kuna ta ei arvestanud Jumala käskudega.
Tihti arvatakse, et Jumal vajab kümniseid,
kuid need tulevad kasuks meile.
Me ei anna kümnist inimestele, vaid Jumalale.
Kui mõistate seda, siis Jumal õnnistab teid.
Te ei pea enam midagi muud otsima.
Ometi peate te seda uskuma.
Samamoodi nagu meie usk,
et Jeesus löödi risti ja tõusis surnuist,
peame uskuma ka neid teisi asju,
mis Jumal on meile oma Sõnas ilmutanud.
Vennad-õed, me peame uskuma!
"Sest südamega usutakse õiguseks,
suuga aga tunnistatakse päästeks."
Kuigi tunnistad ja tunnistad, ja teed ka ning annad kümnist,
kuid südame sa seda ei usu, mis kasu sellest on?
Siin on sama põhimõte: "Südamega usutakse õigsuseks,
ja suuga tunnistatakse päästeks."
Vaja on kaht tunnistajat. Jeesus saatis jüngrid alati paarides.
Kahe või kolme tunnistaja sõnaga on asi kindel.
Vaja on südant ja suud. Suu ei saa rääkida muud kui süda.
Mõlemad peavad rääkima sama asja: Jumala Sõna.
Mis siis juhtus?
1. Moosese 4:5: "Siis Kain vihastus väga ja lõi pilgu maha.
Ja Issand küsis Kainilt: 'Mispärast sa vihastud?
Ja mispärast sa pilgu maha lööd?
Eks ole: kui sa head teed, siis on su pilk tõstetud üles?
Aga kui sa head ei tee, siis luurab patt ukse ees ja himustab sind.
Kuid sina pead tema üle valitsema!'"
Issand ütleb Kainile,
et patt luurab ukse taga ja ta peab patuhimusid kontrollima.
Tänapäeval võime avada kaugjuhtimispuldiga autoukse,
teleri ja isegi oma koduukse.
Patuhimusid tuleb kontrollida. Pane patu eest uks kinni!
Valitse patu üle! See takistab su usku.
Patt on usu suurim takistus.
Kui sa ei valitse seda, hakkab see sind valitsema.
Sul on kõik, mida vajad patu üle valitsemiseks,
et su usk võiks kasvada ja vilja kanda.
Siis saad Messias Jeesuses hästi elada
ja kõik su südamesoovid teostuvad.
Meenutage, et meil on Pühakiri, Jumala Sõna,
et saaksite teada Jumala mõtted,
ja selle, mida Ta on öelnud.
Avage Jumala Sõna, siis teate!
Seal on palju lugusid,
kuid paluge Pühalt Vaimult ilmutust ja tarkust.
Võime valitseda pattu,
kuna meil on Toora, Prohvetid, Kirjad ja Uus Testament,
ning Jeesuse nimi, mis on üle iga nime.
Meil on ka Püha Vaimu vägi.
Meil on meelevald astuda madude ja skorpionide peale
ja kogu vaenlase väe peale ja miski ei tee meile kahju.
Võime ise otsustada, kas laseme patul end valitseda,
või valitseme meie patu üle.
Vajame usku ka Püha Vaimu väe kasutamiseks,
madude ja skoprionide tallamiseks,
ja patule vastu panemiseks Jeesuse nimel.
Selleks on vaja eelkõige tahtmist ja Jumal annab selle oma armus.
Nii võime elada Jeesuse õigsuse ja rahu elu.
Usu ka seda,
et usk tuleb kuuldust, ja kuuldu Jumala Sõna kaudu.
Usu, et sul on see kõik olemas.
Alusta seda head võitlust
ja naudi võite, mis Jumal sulle annab!
See ei õnnestu, kui sa ei vihka pattu ega armasta Jumalat.
Armasta ka iseennast. Mida see tähendab?
Kui lased patul enda üle valitseda, sa ei armasta ennast.
Patt viib vaimsesse surma.
Patt takistab usku.
Sa ei suuda uskuda, kuidas sa ka ei püüaks ega saa, mida vajad.
Kahtled pidevalt ega mõista, mis toimub.
Heidad pilgu maha nagu Kain. Oled hämmingus ja masenduses.
Siis ütled: "Usuga ei saavuta midagi, lähen maailma."
Ja süüdistad Jumalat, et Ta ei vasta sulle.
Süüdistad Jumala Sõna, kogudust, pastorit,
teisi usklikke ja oma meest või naist. Ainult sina oled väidetavalt süütu.
Tee seda, mida Sõna käsib ja ära lase tahtmistel end valitseda,
vaid seisa patule vastu meelevallaga,
mille oled saanud Jeesuses!
Ütle: "Ma ei taha seda pattu! Vihkan seda!"
Patt on vaimne asi.
See pole sõda liha ja verega, vaid vaimne sõda.
Võitleme palve ja paastuga,
Jumala Sõnaga oma paremas ja vasakus käes
ja suuga, kaheteralise mõõgaga.
Meil on käes usukilp ja peas päästekiiver.
Nii on meie mõtted Messia mõtted
ja käime Jeesuse teedel.
Loodetavasti mõistate, millest räägin.
Soovin, et teie usk olesk täielik ja miski ei takistaks seda.
See on Jumala usk.
Vaatame üht kohta Markuse evangeeliumis.
Kas olete võidelnud patu vastu nii, et see ei takista teie usku?
Markuse 11:22. Issand Jeesus ise räägib siin.
"Ja Jeesus vastas neile: 'Olgu teil usku Jumalasse!
Tõesti, ma ütlen teile, kes iganes ütleb tollele mäele:
'Kerki ja kukuta end merre!' ega kõhkle oma südames,
vaid usub, et see, mis ta räägib, sünnib, siis see saabki talle!'"
Ära anna kahtlusele oma südames maad!
Usu seda, mida Jumal on öelnud ja et Ta on sinu vastu hea!
"Seepärast ma ütlen teile: Kõike, mida te iganes palves endale palute -
uskuge, et te olete saanud, ja see saabki teile!
Ja kui te olete palvetamas, siis andke andeks,
kui teil on midagi kellegi vastu ..."
Kui sellega ei tegeleta, võib see pattu viia.
"... et ka teie Isa taevas
annaks teile andeks teie eksimused."
Andeksandmatus on üks usu takistusi.
Paljud usklikud kukuvad läbi andeksandmatuse pärast.
Aastast aastasse
on nad kibestunud oma perele, töökaaslaste,
naabrite või oma koguduse peale.
Siis nad imestavad haiguse, vaesuse ja muude probleemide üle.
Neil on palju küsimusi, kuid vastuseid nad ei kuule.
Vastus on lihtne:
Haige võib usus terveks saada ja vaene pääseda oma vaesusest.
Kui sul on raskusi suhtlemisega, võid muutuda.
Anna andeks ja lase Jumalal end puhastada!
Usu ja palveta,
eemalda takistused ja anna andeks,
pane vastu ja vihka pattu ja ütle sellest lahti.
Ütle: "Patt ei valitse mind, vaid mina valitsen pattu."
Armasta Issandat kogu südamest ja jõust,
sest Tema armastas sind esimesena.
Kui sa siis midagi vajad, teeb Jumal, mida on lubanud,
sest Ta on ustav oma Sõnale.
Sina teed lepingus oma osa
ja Tema teeb oma osa
Meie Jumal on lepingu Jumal.
Uskuge Temasse ja Teda,
ärge laske millelgi oma usku häirida!
Väljakutseid võib muidugi tulla, nii väikseid kui suuri.
Kuid: "Sinu Seaduse armastajail on suur rahu
ja nad ei komista."
Suur rahu on neil, kes armastavad Jumala täiuslikku Sõna.
Kui armastad Jumala Sõna ja elad selle järgi,
oled alandlik ja kuulad Püha Vaimu
ning loed Pühakirja, läheb sul hästi.
Saate seda, mida igatsete ja vajate.
Lõpetan täna selle tõotusega:
"Ja Jeesus vastas neile: 'Olgu teil usku Jumalasse!
Tõesti, ma ütlen teile, kes iganes ütleb tollele mäele:
'Kerki ja kukuta end merre!' ega kõhkle oma südames,
vaid usub, et see, mis ta räägib, sünnib, siis see saabki talle!
Seepärast ma ütlen teile: Kõike, mida te iganes palves endale palute -
uskuge, et te olete saanud, ja see saabki teile!"
Isa, palvetame ja ütleme lahti kõigest patust.
Aitäh, et andestasid meile Jeesuses
ja et tegid meist kuningliku preesterkonna.
Patt ei valitse meid,
kuna meil on leping Issandaga, Jeesuse nimi, Jumala Sõna
ja Püha Vaimu vägi.
Isa, palvetan Jeesuse nimel kõigi nende eest,
kes südames kahtlevad.
Anna neile andeks ja puhasta nad kahtlusest ja uskmatusest!
Anna neile täna usk, mis tuleb Sõna kuulmisest!
Tervenda nad Isa ja kinnita nende usku!
Messias Jeesuse nimel, aamen.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Ja kõik ütlevad: Aamen.
Tõlge: Monika Jaaguri